सामग्री: समलैंगिक शरीरसंबंध ठेवल्यास ब्रुनेईत कठोर शिक्षा देण्यात येणार आहे.

आंतरराष्ट्रीय एलजीबीटी समुदायाने तसंच अन्य देशांनी या निर्णयाचा निषेध केला आहे. 

बुधवारपासून नव्या कायद्याची अंमलबजावणी होणार आहे. चोरीप्रकरणी दोषी आढळणाऱ्या व्यक्तींचे हातपाय तोडण्याची शिक्षा देण्यात येणार आहे . 

सरकारचा नवा कायदा मध्ययुगीन आहे असं ब्रुनेईतील समलैंगिक समाजाने म्हटलं आहे. 

नव्या कायद्यानुसार, समलैंगिक व्यक्तींनी शरीरसंबंधांची कबुली दिली किंवा चार साक्षीदारांनी समलैंगिक व्यक्तींना शरीरसंबंध ठेवताना पाहिल्यास, समलैंगिक व्यक्तीला दोषी ठरवण्यात येईल. 

 "एके दिवशी तुम्ही उठता आणि तुमच्या लक्षात येतं की तुमचे शेजारी, तुमच्या घरचे अगदी कोपऱ्यावर प्रॉन्सची भजी विकणारी म्हातारी आजीसुद्धा तुम्हाला माणूस समजत नाही. त्यांना वाटतं तुम्हाला दगडाने ठेचून मारण्यात काहीही गैर नाही,"  ब्रुनेईमधल्या एका गे व्यक्तीने नाव न सांगण्याच्या अटीवर बीबीसीला सांगितलं. 

ब्रुनेई सरकारने याआधीच समलैंगिक संबंध बेकायदेशीर ठरवले आहेत. समलैंगिक व्यक्तींना दहा वर्षांची शिक्षा देण्यात येते. 

ब्रुनेई हा बोर्नेओ बेटावरील देश असून इथे सुलतान हसानल बोलकिआ यांची सत्ता आहे. ब्रुनेईत खनिज तेलाचे मुबलक साठे असून, ते मोठ्या प्रमाणावर तेल निर्यातही करतात. 

72 वर्षीय सुलतान हे ब्रुनेई इनव्हेस्टमेंट एजन्सीचे प्रमुख आहेत. लंडनमधील डॉर्चेस्टर तसंच लॉस एंजेलसमधील बेव्हर्ली हिल्स ही पंचतारांकित हॉटेल्स या एजन्सीअंतर्गत काम करतात. 

हॉलीवूड अभिनेता जॉर्ज क्लुनी यांच्यासह अनेक सेलिब्रेटींनी या हॉटेलमध्ये जाऊ नये असं आवाहन केलं आहे. 

ब्रुनेईच्या राजाकडे प्रचंड संपत्ती असून ही वडिलोपार्जित आहे. ब्रुनेईत मलाय समाज प्रामुख्याने असून, त्यांना सरकारकडून सढळहस्ते मदत केली जाते. मलाय समाज कोणताही कर देत नाही. 

सुलतान हसानल बोलकिआह हे ब्रुनेईचे पंतप्रधान आहेत.

ब्रुनेईची लोकसंख्या 420,000 असून त्यापैकी मुस्लिम समाज दोन-तृतीयांश आहे. 

ब्रुनेईमध्ये देहदंडाची शिक्षा कायम आहे पण 1957 नंतर त्यांनी या शिक्षेची अंमलबजावणी केलेली नाही. 

इस्लामिक कायद्याची ब्रुनेईत पहिल्यांदाच अंमलबजावणी?

ब्रुनेईत 2014 मध्ये शरिया कायद्याची अंमलबजावणी करण्यात आली. त्यावेळी या कायद्याला तीव्र विरोध झाला होता. 

बलात्कार, व्यभिचार, अनैसर्गिक संभोग, चोरी, मोहम्मद प्रेषितांचा अपमान या गुन्ह्यांसाठी...\nमागील सामग्री खालीलप्रमाणे सारांशित केली जाऊ शकते:
दक्षिणपूर्व आशियाई देश ब्रुनेईत, गे सेक्स करणाऱ्यांना दगडाने ठेचून मारण्याची शिक्षा देण्यात येणार आहे. नव्या कठोर इस्लामिक कायद्यान्वये ही शिक्षा देण्यात येईल.